Likumprojekta

**“Grozījumi Bīstamo kravu aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) 5.1 Projekta anotācijas kopsavilkumā norāda projekta mērķi, risinājumu un projekta spēkā stāšanās laiku (nepārsniedzot 500 zīmes bez atstarpēm). Anotācijas kopsavilkumu neaizpilda Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73. un 73.1 punktā minētajiem | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta “Grozījumi Bīstamo kravu aprites likumā” (turpmāk – likumprojekts) mērķis ir ieviest Eiropas Parlamenta un Padomes 2008. gada 24. septembra Direktīvas 2008/68 (turpmāk –) 6. panta 5.punkta prasību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Bīstamo kravu aprites likums, kurā noteikta Zemkopības ministrijas kompetence bīstamo kravu aprites jomā.Bīstamo kravu aprites likuma 3. panta trešajā daļā noteikts, ka jautājumus par bīstamo kravu apriti un tās uzraudzību autopārvadājumu jomā reglamentē Eiropas valstu nolīgums par bīstamo kravu starptautiskajiem pārvadājumiem ar autotransportu (turpmāk – ADR). Tas nozīmē, ka starpvalstu pārvadājumos bīstamajai kravai ir jāatbilst visām ADR noteiktajām prasībām. Direktīvas 2008/68 6. panta 5. punktā ir noteikts, ka katra dalībvalsts izņēmuma gadījumos un tad, ja netiek apdraudēts pārvadājumu drošums, var piešķirt individuālas atļaujas tādu bīstamo kravu pārvadājumiem savā teritorijā, kuri aizliegti ar Direktīvu 2008/68, vai šādiem pārvadājumiem ar nosacījumiem, kas atšķiras no šajā direktīvā noteiktajiem, ja minētie pārvadājumi ir skaidri noteikti un ierobežoti laikā. Zemkopības ministrija kā kompetentā iestāde saskaņā ar Bīstamo kravu aprites likuma 9. pantu līdz šim piemēroja Direktīvas 2008/68 6. pantā noteikto atkāpi, jo pamatojās uz Eiropas Savienības tiesību aktiem un Latvijas nacionālajiem normatīvajiem aktiem par dzīvnieku infekcijas slimību uzraudzību, kontroli un apkarošanu. Tā kā Bīstamo kravu aprites likumā ir noteiktas vairākas kompetentās iestādes, minētā atkāpe nosakāma šajā likumā, lai nepieļautu atšķirīgu tiesību normu interpretāciju. |
|  |  | Zemkopības ministrija un tās padotības iestāde Pārtikas un veterinārais dienests nodrošina dzīvnieku infekcijas slimību uzraudzību un kontroli Latvijas teritorijā, ievērojot gan Latvijas normatīvos, gan Eiropas Savienības tiesību aktus šajā jomā. ĀCM apkarošanas laikā esam sastapušies ar Bīstamo kravu aprites likuma normu atšķirīgu interpretāciju starp dažādām iestādēm, un tas ir būtiski apgrūtinājis infekcijas slimību ierobežošanas pasākumu īstenošanu. Ja Direktīvas 2008/68 6. panta 5. punktā paredzētā atkāpe netiks noteikta likumā, tad turpmāk būs apdraudēta jebkuras infekcijas slimības uzraudzība un kontrole, kā arī jebkuras infekcijas slimības (piemēram, Āfrikas cūku mēra, trakumsērgas u.c.) ierobežošanas un apkarošanas pasākumu īstenošana, tāpēc ka ADR prasības iekšzemes pārvadājumos būs jāievēro visām iesaistītajiem pusēm, arī Pārtikas un veterinārā dienesta inspektoriem, medniekiem, zemniekiem u.c.Pamatojoties uz Veterinārmedicīnas likumu, dzīvnieku infekcijas slimību uzliesmojumu likvidēšana un draudu novēršana notiek saskaņā ar Ministru kabineta noteikumiem, kuros paredzēti dzīvnieku infekcijas slimību uzliesmojumu apkarošanas pasākumi, šo pasākumu plānošana, personu un institūciju kompetence, personu pārvietošanās un dzīvnieku pārvadāšanas ierobežojumi, rīkojumu izziņošanas un izpildes reglaments, rīcība ar dzīvnieku izcelsmes produktiem un dzīvnieku līķiem, savvaļas dzīvnieku medību noteikumi, materiāltehniskais nodrošinājums, transportlīdzekļu dezinfekcijas un tīrīšanas kārtība, kā arī karantīnas noteikšanas un atcelšanas kārtība. Ministru kabineta noteikumos ir ieviestas visas Eiropas Komisijas lēmumos noteiktās prasības attiecībā uz infekcijas slimību uzliesmojumu likvidēšanu, tostarp uz dzīvnieku izcelsmes infekciozo vielu saturošo kravu pārvadājumiem un transportlīdzekļu prasībām. Dzīvnieku izcelsmes infekciozo vielu saturošo kravu pārvadājumi dzīvnieku infekcijas slimību uzliesmojumu laikā ir skaidri noteikti laikā un noteiktā maršrutā, un tos uzrauga un kontrolē Pārtikas un veterinārais dienests.Satiksmes ministrijā 2017.gada 29.decembrī notikušajā starpinstitūciju sanāksmē par to dzīvnieku izcelsmes materiālu transportēšanu, kurus skāruši A un B kategorijas patogēni, ievērojot regulējumu par bīstamo kravu pārvadājumu ar autotransportu, tika nolemts, ka Zemkopības ministrija pārskatīs un iesaistītajām institūcijām atsūtīs tās sagatavotos grozījumus vairākos normatīvajos aktos, tomēr, izvērtējot Direktīvu 2008/68, kā arī citu dalībvalstu pieredzi, tika secināts, ka dzīvnieku infekcijas slimību uzliesmojumu likvidēšanā un draudu novēršanā ir nepieciešams piemērot atkāpi, kas noteikta Direktīvas 2008/68 6. panta 5.punktā, lai nodrošinātu tūlītēju rīcību, īpaši tāpēc, ka dzīvnieku infekcijas slimību uzliesmojumu likvidēšana notiek Pārtikas un veterinārā dienesta uzraudzībā un kontrolē. |

|  |  |  |
| --- | --- | --- |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests (PVD) un Valsts meža dienests (VMD) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz dzīvnieku infekcijas slimību uzraudzības, kontroles un apkarošanas pasākumu izpildi Latvijas teritorijā PVD uzraudzībā un kontrolē. Dzīvnieku infekcijas slimību uzraudzības, kontroles un apkarošanas pasākumu izpildē var tikt iesaistītas visas Latvijas pašvaldības (119 Latvijas novadu) un to darbinieki, medību kolektīvi un individuālie mednieki (22 000 mednieku), zemnieku saimniecības/lauksaimnieki (29 915 dzīvnieku īpašnieku vai turētāju), 598 veterinārmedicīniskās prakses iestādes un praktizējošie veterinārārsti (1180 personu), PVD inspektori (1000), PVD uzraudzības objektu reģistrā esošās 593 blakusproduktu apritē iesaistītās personas, kā arī atzītie un reģistrētie blakusproduktu aprites uzņēmumi un iekārtas, PVD uzraudzības objektu reģistrā esošie 20 000 pārtikas un barības apritē iesaistītie uzņēmumi u.c.(Dati no Pārtikas un veterinārā dienesta tīmekļa vietnes [www.pvd.gov.lv](http://www.pvd.gov.lv/) un Lauksaimniecības datu centra tīmekļa vietnes www.ldc.gov.lv).  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neuzliek administratīvo slogu un neietekmē tautsaimniecību. Tomēr, ja likumprojekts netiks apstiprināts, turpināsies likuma normu atšķirīga interpretācija, kuras dēļ tiks radīts ļoti liels administratīvais slogs visām tautsaimniecības nozarēm. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Saistītie tiesību aktu projekti | Jāizdara grozījumi Ministru kabineta 2011.gada 5.jūlija noteikumos Nr.541 “Bīstamo kravu aprites kontroles kārtība”, nosakot, ka kompetentās iestādes gadījumos, kad jautājums saistīts ar dzīvnieku izcelsmes infekciozo vielu pārvadājumiem, konsultējas un sadarbojas ar Pārtikas un veterināro dienestu. |
| 2. | Atbildīgā institūcija | Zemkopības ministrija |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Likumprojektā ir iekļautas tiesību normas, kas izriet no Direktīvas 2008/68.** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | **Direktīva 2008/68** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2008. gada 24. septembra Direktīvas 2008/68/EK par bīstamo kravu iekšzemes pārvadājumiem 6.panta 5.punkts | Likumprojekta 1. un 2. pants | ES tiesību akta vienība tiek ieviesta pilnībā. | Tiesību norma neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2008/68 6. pants paredz dalībvalstīm iespēju izmantot atkāpi – nepiemērot ADR noteikumus kompetento iestāžu veiktajiem pārvadājumiem, lai novērstu avārijas sekas, vai to uzraudzībā notiekošiem pārvadājumiem, kā arī ārkārtas pārvadājumiem, kas paredzēti cilvēku dzīvības glābšanai vai vides aizsardzībai, ar nosacījumu, ka tiek īstenoti visi pasākumi, lai garantētu pilnīgas šādu pārvadājumu drošību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1. Eiropas valstu nolīgums par bīstamo kravu starptautiskajiem pārvadājumiem ar autotransportu (*ADR*);2. Konvencijas par starptautiskajiem dzelzceļa pārvadājumiem (*COTIF*) C papildinājums “Noteikumi par bīstamo kravu starptautiskajiem dzelzceļa pārvadājumiem (*RID*)”;3. Starptautiskais jūras bīstamo kravu kodekss (*IMDG* kodekss);4. Starptautiskās civilās aviācijas organizācijas Tehniskā instrukcija bīstamo izstrādājumu drošai pārvadāšanai pa gaisu (*ICAO-TI*). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas valstu nolīgums par bīstamo kravu starptautiskajiem pārvadājumiem ar autotransportu (*ADR*) | Likumprojekta 1. un 2. pants | Starptautiskās saistības tiek izpildītas pilnībā. |
| Konvencijas par starptautiskajiem dzelzceļa pārvadājumiem (*COTIF*) C papildinājums “Noteikumi par bīstamo kravu starptautiskajiem dzelzceļa pārvadājumiem (*RID*) | Likumprojekta 1. un 2. pants | Starptautiskās saistības tiek izpildītas pilnībā. |
| Starptautiskais jūras bīstamo kravu kodekss (*IMDG* kodekss) | Likumprojekta 1. un 2. pants | Starptautiskās saistības tiek izpildītas pilnībā. |
| Starptautiskās civilās aviācijas organizācijas Tehniskā instrukcija bīstamo izstrādājumu drošai pārvadāšanai pa gaisu (*ICAO-TI*) | Likumprojekta 1. un 2. pants | Starptautiskās saistības tiek izpildītas pilnībā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Projektu tika ievietota Zemkopības ministrijas tīmekļa vietnē www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Projekts saskaņots ar biedrībām „Lauksaimnieku organizāciju sadarbības padome”, “Zemnieku Saeima”, Latvijas Mednieku asociācija, Latvijas Mednieku savienība un Latvijas veterinārārstu biedrība. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Likumprojekts neparedz jaunu institūciju izveidi, esošu institūciju likvidāciju vai reorganizāciju, ne arī to ietekmi uz institūcijas cilvēkresursiem. |
| 3. | Cita informācija | Nav. |

# Zemkopības ministra p.i. Uldis Augulis

Zemkopības ministrijas valsts sekretāre Dace Lucaua

Kārkliņa 67027638

Baiba.Karklina@zm.gov.lv